Népszava Mennyi 200 milliárd?
Mennyi 200 milliárd?
Néztem a fórumot az atv-n, a műsorban egy hölgy azt javasolta, ne dobálózzunk a milliárdokkal, fordítsuk le az egyszerű emberek számára, mert nem fogják fel azoknak az összegeknek a nagyságát, amelyek ebben az országban kézen-közön eltűnnek.
Nos, vettem a fáradtságot, és kiszámoltam, hogy húsz ezresekben egy köteg pénz kétmillió forint. Hány köbmétert tesz ki kétszázmilliárd forint? Nem fogják elhinni: 21,7 köbmétert. Ha egy paletta raklapot egy köbméteresnek tekintünk, akkor ez a pénzmennyiség huszonkét raklapon férne el.
Javaslom, a következő tüntetésen - a vizualitás végett, mert az emberek többnyire vizuális típusúak - állítsanak fel 22 raklapot rajtuk egy-egy köbméteres papírkockával. Mindegyik kocka 9.216.589.861,751152 (kilencmilliárd-kettőszáztizenhat millió-ötszáznyolcvankilencezer-nyolcszázhatvanegy) forintot jelentene!
milliárdok Szerintem
2014.12.03. 07:25
Tovább nő Orbán befolyása az Ab-ra
2014.12.03. 07:23
A magyarországi politikai fejlemények szinte szünet nélkül foglalkoztatják a nemzetközi sajtót. A Bloomberg hírügynökség Lenkovics Barnabás megválasztásával kapcsolatban kifejti: ezzel tovább nő Orbán Viktor befolyása az Alkotmánybíróságra. A kormányfő 2010 óta telerakta saját híveivel a testületet, a legtöbb adó- és költségvetési kérdésben korlátozta annak jogkörét. A jelentés hozzáteszi, hogy Orbánt folyamatosan bírálatok érik az ellenzék, az unió és az USA részéről, amiért hatástalanította a fékeket és ellensúlyokat, ideértve, hogy saját embereit küldte a jegybankhoz, a Számvevőszékhez és a Főügyészségre is.
A svájci lap munkatársa meglátogatta azoknak a miskolci romáknak egy részét, akik hatvanötöd magukkal pár hete nem kaptak menedékjogot Svájcban, ezért kénytelenek voltak hazatérni, ám házaikat hamarosan lebontatja az önkormányzat, mert parkolót akar építtetni a stadion mellé. Az érintettek emellett diszkriminációra és rasszizmusra is panaszkodtak a svájci hatóságoknál, de hiába. Az érintettek azonban úgy érzik, hogy becsapták őket.
lapszemle Bloomberg Tagesanzeiger 6.oldal